Številka: 35400-9/2024/4

Datum: 23. 5. 2024

**PROGRAM ODPRAVE POSLEDIC NEPOSREDNE ŠKODE NA STVAREH ZARADI POPLAV   
4. AVGUSTA 2023 NA PODROČJU DRŽAVNE CESTNE IN ŽELEZNIŠKE INFRASTRUKTURE**

Vsebina Programa odprave posledic neposredne škode na stvareh zaradi poplav 4. avgusta 2023 na področju državne cestne in železniške infrastrukture (v nadaljnjem besedilu: Program)

**1. Uvod**

**2. Opis aktivnosti pri pripravi Programa:**

2.1 Povzetek ocene škode iz Predhodnega programa − ceste

2.2 Ocena škode iz Programa − ceste

2.3 Povzetek ocene škode iz Predhodnega programa in ocena škode iz   
Programa − železnice

**3. Ocenjena višina sredstev potrebnih za izvedbo Programa in predvidena poraba po letih po virih**

**4.** **Nosilci posameznih nalog**

1. **Uvod**

Vlada Republike Slovenije je s sklepom št. 35400-19/2023/4 z dne 12. 10. 2023 sprejela t. i. Predhodni program odprave posledic neposredne škode na stvareh zaradi poplav 4. avgusta 2023 na področju državne cestne in železniške infrastrukture (v nadaljnjem besedilu: Predhodni program).

Predhodni program je obravnaval nujne ukrepe za preprečitev povečanja že nastale škode in zavarovanje življenj in premoženja prebivalstva pri odpravi posledic, nastalih ob poplavah   
4. avgusta 2023 na širšem območju Republike Slovenije.

Predhodni program je vseboval predhodno oceno neposredne škode na področju državne cestne in železniške infrastrukture ter predlog nujnih ukrepov pri odpravi posledic nesreče. Predhodni program predstavlja izhodišče za pripravo Programa.

1. **Opis aktivnosti pri pripravi Programa**
   1. ***Povzetek ocene škode iz Predhodnega programa − ceste***

Uprava Republike Slovenije za zaščito in reševanje je 10. avgusta 2023 izdala sklep   
št. 844-30/2023-18 − DGZR za pričetek ocenjevanja škode na stvareh zaradi posledic močnih neurij z večdnevnim obilnim deževjem na širšem območju Republike Slovenije, ki je povzročilo katastrofalne poplave, plazenje tal in druge posledice hudourniškega delovanja visokih voda.

Škodo na stvareh v občinah so ocenjevale občinske komisije za ocenjevanje škode ob naravnih in drugih nesrečah. Škodo v gozdovih je ocenjeval Zavod za gozdove Slovenije, škodo na državnih cestah in železnici Direkcija Republike Slovenije za infrastrukturo, škodo na vodotokih Direkcija Republike Slovenije za vode, škodo v gospodarstvu Ministrstvo za gospodarstvo, turizem in šport. Škodo na kulturni dediščini je ocenil Zavod za varstvo kulturne dediščine Slovenije.

Prometni sistemi zagotavljajo osnovni nivo varnosti samo pod pogoji, ko so načrtovani in grajeni v skladu s predpisanimi standardi oziroma obratujejo v skladu s predpisi, zato se kot nujni ukrepi pri odpravi posledic nesreče upoštevajo:

* zagotavljanje nemotene uporabe prometne infrastrukture oziroma delovanja poškodovanih infrastrukturnih sistemov (glavne in regionalne ceste, kolesarske povezave, javna železniška infrastruktura);
* preprečitev nastanka dodatne škode na objektih zaradi pričakovanega jesenskega deževja;
* izvedbe rušitev močno poškodovanih objektov zaradi zagotavljanja varnosti ljudi in premoženja in odstranitev odloženih plavin;
* začetek izvedbe sanacijskih ukrepov in geotehničnih ukrepov za zavarovanje infrastrukturnih sistemov;
* zagotovitev varne zasilne prevoznosti na območju poškodovanih infrastrukturnih sistemov;
* odprava poškodb na poškodovanih objektih, opremi in zemljiščih, ki so del infrastrukturnih sistemov ali namenjeni varstvu uporabnikov pred škodljivim delovanjem (del plazov se nahaja izven cestnega sveta in so v zasebni lasti);
* nabava opreme za izvedbo nalog (na primer sistemi za spremljanje premikov plazov in navezavo teh sistemov v center za upravljanje in vodenje prometa, oprema za nadziranje stanja na terenu itd.);
* angažiranje dodatnih zunanjih strokovnih izvajalcev in služb s posebnimi strokovnimi znanji ali opremo (na primer najem specialnih helikopterjev za namestitev zaščite na nedostopnih brežinah).

Predhodni program se je nanašal na izvedbo nujnih ukrepov, kot so:

* začetek izvedbe sanacijskih ukrepov in geotehničnih ukrepov za zavarovanje stvari z izvedbo improviziranih oziroma nujnih ali začasnih sanacij zemeljskih plazov, usadov, premostitvenih in drugih objektov za preprečitev nadaljnjega ogrožanja ali izvedbo potrebnih geološko-geotehničnih raziskav in izdelavo projektne dokumentacije, ne glede na to, v čigavi lasti je zemljišče, na katerem je potrebno načrtovati izvedbo ukrepa;
* zagotavljanje nemotene uporabe oziroma delovanja poškodovanih infrastrukturnih sistemov:
  + - zagotovitve varne prevoznosti cest in potrebnih dostopov;
    - dela za preprečitev nastajanja nadaljnje škode na objektih infrastrukturnih sistemov in dela za povrnitev infrastrukturnih sistemov v prvotno stanje;
    - dela za vzpostavitev polne funkcionalnosti infrastrukturnih sistemov.

**Tabela 1: Ocena iz Predhodnega programa**

|  |  |  |  |  |  |
| --- | --- | --- | --- | --- | --- |
| **Stroški intervencije** | **Stroški vzpostavitve varne prevoznosti** | **Intervencija in varna prevoznost skupaj** | **Vzpostavitev polne funkcionalnosti DC** | **Mostovi** | **SKUPAJ**  **(v EUR)** |
| 10.094.773,49 | 65.543.739,28 | 75.638.512,77 | 308.039.287,77 | 118.716.638,23 | 502.394.438,77 |

Zgoraj navedena ocena škode v Predhodnem programu je temeljila na 1.800 km državnih cest na prizadetih območjih, ki so jo izvajalci odpravili oziroma so dela še v teku. Cene kalkulativnih elementov (materialov, delovne sile in mehanizacije) za gradbena dela so bile izračunane kot povprečje cen iz veljavnih koncesijskih pogodb za redno vzdrževanje državnih cest v upravljanju Direkcije Republike Slovenije za infrastrukturo na devetih koncesijskih območjih za obdobje 2022–2032. Iz teh kalkulativnih elementov in upoštevanja uveljavljenih normativov so bile ocenjene cene vseh pomembnejših postavk, ki se uporabljajo pri obračunu gradbenih del pri sanaciji cest po poplavah, z upoštevanjem dodatnih stroškov za inženirske in svetovalne storitve: ocenjen povprečen strošek intervencije (v večini gre za čiščenje) je tako znašal 5.608,00 EUR/km ter strošek vzpostavitve varne prevoznosti 94.991,00 EUR/km državne ceste. Skupaj za 1.800 km intervencije in vzpostavitve prevoznosti na 690 km državnih cest je vrednost del po tem sklopu znašala 75,64 mio EUR. S temi sredstvi je bilo ocenjeno zagotavljanje vzpostavitve interventne in v nadaljevanju varne prevoznosti državnih cest za javni promet. Poleg tega je bila ocenjena tudi škoda na gradbiščih, kjer je bila v času ujme gradnja v teku, škoda intervencije je bila ocenjena na 7,62 mio EUR.

* 1. ***Ocena škode iz Programa − ceste***

Za namen tega Programa je Direkcija Republike Slovenije za infrastrukturo ponovno pregledala sprejeti Predhodni program in ga dopolnila z dodatnimi ukrepi za odpravljanje škode zaradi posledic ujme (transportov in obvozov po ujmi), kot tudi z ukrepi na področju sanacije plazov in rekonstrukcije cestnih odsekov, ki so bili poplavljeni in poškodovani v ujmi avgusta 2023. Gre za investicije v cestno infrastrukturo za povrnitev v stanje pred nesrečo in za ohranitev standarda, kot je bil pred ujmo, glede na kategorijo ceste na prizadetih območjih. Zaradi povečanih prometnih obremenitev zaradi transportov naplavin ter gradbenega materiala za sanacijo, se je znatno povečal obseg poškodb na voziščih. Za zagotovitev prometne varnosti, ohranitev funkcije ceste ter podaljšanje življenjske dobe, je treba vozišča sanirati (preplastiti). Izvedba ukrepov iz Predhodnega programa in dodatnih ukrepov (Program − Priloga 1) je neposredno povezana z odpravljanjem posledic po ujmi, ter je tudi del širše popoplavne sanacije oziroma zagotavljanje ustreznih protipoplavnih ukrepov, s katerimi se hkrati osredotoča na povečanje odpornosti te infrastrukture na ekstremne vremenske razmere oziroma pripravljenost na izzive, ki jih prinašajo podnebne spremembe ter zmanjšuje tveganje za izgube in škodo, ki jo lahko povzročijo nadaljnji izredni vremenski dogodki.

**Tabela 2: Ocena Programa (Priloga 1)**

|  |  |  |  |
| --- | --- | --- | --- |
| **Intervencija in varna prevoznost skupaj** | **Vzpostavitev polne funkcionalnosti DC** | **Mostovi** | **SKUPAJ**  **(v EUR)** |
| 98.569.584 | 347.981.575 | 112.663.225 | 559.214.384 |

Po Predhodnem programu je ocena škode na cestni infrastrukturi znašala 502.394.438,77 EUR, po dopolnitvi oziroma evidentiranju novih odsekov, kjer so potrebni ukrepi za odpravljanje škode zaradi posledic ujme, pa ocena škode Programa znaša 559.214.384 EUR.

* 1. ***Povzetek ocene škode iz Predhodnega programa in ocena škode iz Programa – železnice***

***Ocena iz Predhodnega programa***

|  |  |  |  |  |
| --- | --- | --- | --- | --- |
| **Stroški intervencije** | **Stroški vzpostavitve zasilne prevoznosti** | **Intervencija in varna prevoznost skupaj** | **Vzpostavitev varne prevoznosti** | **SKUPAJ**  **(v EUR)** |
| 2.206.133,00 | 7.641.077,00 | 9.847.210,00 | 239.379.531,00 | 249.226.741,00 |

***Ocena Programa***

|  |  |  |  |  |
| --- | --- | --- | --- | --- |
| **Stroški intervencije** | **Stroški vzpostavitve zasilne prevoznosti** | **Intervencija in varna prevoznost skupaj** | **Vzpostavitev varne prevoznosti** | **SKUPAJ**  **(v EUR)** |
| 2.206.133,00 | 7.641.077,00 | 9.847.210,00 | 255.222.798,59 | 265.070.008,59 |

Vrednost del za začasno sanacijo javne železniške infrastrukture (v nadaljnjem besedilu: JŽI) je bila določena na osnovi cenikov za opravljanje obvezne gospodarske službe vzdrževanja in obratovanja JŽI, katerih veljavnost je potrjena s strani Vlade Republike Slovenije ter izvedenih ali še ocenjenih potrebnih ur za vzpostavitev prevoznosti. Za delno povrnitev JŽI v stanje pred nesrečo se je z ogledi na terenu ocenilo potrebne posege ter količine posegov (dolžine in/ali površine prizadetih območij). Na podlagi že navedenih cenikov, izkustvenih metod upravljavca JŽI ter primerljivih sanacijskih projektov (pridobljene ponudbe v postopkih javnih naročil ali že sklenjene pogodbe), izvedenih na JŽI v predhodnih obdobjih, se je v nadaljevanju določila ocenjena vrednost potrebnih sanacijskih del na JŽI. Za določena področja oziroma predvidene sanacijske posege so bile tudi že dejansko pridobljene preliminarne ponudbe, katerih vrednosti so bile uporabljene pri ocenjevanju potrebnih sredstev za sanacijo. Skupna vrednost del za začasno sanacijo JŽI je tako ocenjena na 9,8 mio EUR, pri čemer upravljavec JŽI s tem poleg čiščenja prog zagotavlja tudi vzpostavitev zasilne prevoznosti in prepustnosti prog (z nujnimi ukrepi ob prilagojeni voznoredni hitrosti). JŽI ni zavarovana.

Celoviti sanacijski ukrepi na prizadetih območjih železniških prog presegajo redna in investicijska vzdrževalna dela. Upravljavec JŽI ocenjuje, da je vpliv poškodovane infrastrukture na izvajanje prevoznih storitev na prizadetih delih železniških prog dolgoročen, zato bo Direkcija Republike Slovenije za infrastrukturo pristopila k izvedbi ukrepov za vzpostavitev stanja JŽI na stanje pred poplavami. Ocenjena vrednost del za vzpostavitev varne prevoznosti znaša 255,22 mio EUR.

Za namen tega Programa je Direkcija Republike Slovenije za infrastrukturo ponovno pregledala sprejeti Predhodni program. Ocena škode na železniški infrastrukturi obsega dva sklopa, in sicer intervencijo z vzpostavitvijo zasilne prevoznosti in investicije v železniško infrastrukturo. Ocenjena vrednost je v višini 265,07 mio EUR.

1. **Ocenjena višina sredstev potrebnih za izvedbo Programa in predvidena poraba po letih po virih**

**CESTNA INFRASTRUKTURA**

Za ukrepe iz Priloge 1 se bodo prevzemale obveznosti oziroma sklepale večletne pogodbe za katere je potrebno čim prej definirati in urediti postopke prevzemanja obveznosti in izvrševanja. Ministrstvo za infrastrukturo je zato predlagalo spremembo javnofinančne zakonodaje, da bo omogočeno pričeti postopke javnih naročil in v nadaljevanju prevzemati obveznosti v breme prihodnjih let, kot izhajajo iz Programa.


Ker bo intenzivna popoplavna sanacija cestne infrastrukture potekala več let, bo lahko zaradi dodatnih poškodb vozišč, sanacije plazov, usadov itd. potrebno Program na področju državne cestne in železniške infrastrukture v prihodnosti še dopolnjevati. Ob poslabšanju vremenskih razmer se pričakujejo splazitve že zaznanih plazov, v primeru zahtevnejših vremenskih razmer tudi poslabšanje stanja tam, kjer so bila izvedena dela zasilne prevoznosti oziroma kjer je zaradi omejenih kapacitet izvedba del predvidena v kasnejšem obdobju. Do ogrožanja infrastrukturnih sistemov lahko pride tudi zaradi poslabšanja razmer v zaledju (visoke brežine nad cesto ali železnico) oziroma izven varovalnega pasu ceste ali železnice.

Direkciji Republike Slovenije za infrastrukturo so bila s Sklepom Vlade Republike Slovenije   
št. 41012-33/2023/2 z dne 21. 9. 2023 za leto 2023 dodeljena sredstva za stroške intervencije in vzpostavitve prevoznosti v skupni višini 50.400.000,00 EUR:

|  |  |
| --- | --- |
| **Dodeljena sredstva** | **Proračunska postavka** |
| Za cestno infrastrukturo |  |
| 40.000.000,00 EUR | 230312 Intervencije na državnih cestah – naravne nesreče 4. 8. 2023 |

V nadaljevanju sledi povzetek finančnih sredstev v sprejetem proračunu in ocena za pripravo proračuna 2025 in 2026, ki bo sledila v naslednjih mesecih.

**Tabela 3: Pregled realizacije in potrebnih sredstev v prihodnjih letih:**



**ŽELEZNIŠKA INFRASTRUKTURA**

Direkciji Republike Slovenije za infrastrukturo so bila s Sklepom Vlade Republike Slovenije   
št. 41012-33/2023/2 z dne 21. 9. 2023 za leto 2023 dodeljena sredstva za stroške intervencije in vzpostavitve prevoznosti v skupni višini 50.400.000,00 EUR:

|  |  |
| --- | --- |
| **Dodeljena sredstva** | **Proračunska postavka** |
| Za železniško infrastrukturo: |  |
| 10.400.000,00 EUR | 230313 Odprava posledic naravnih nesreč na JŽI – naravne nesreče 4. 8. 2023 |

**Za kritje stroškov intervencije in za vzpostavitev zasilne prevoznosti v ocenjeni višini   
9,847 mio EUR** **so bila sredstva v letu 2023 realizirana v višini 5.632.624,74 EUR.**

|  |  |
| --- | --- |
| **PRORAČUNSKA POSTAVKA;** *PROJEKTI* | **IZPLAČILA V LETU 2023** |
| **241073 - Odprava posledic naravnih nesreč na JŽI - naravne nesreče 4. 8. 2023** | **5.632.624,74** |
| *2431-23-0074 - Obnova progovnega bloka-naravne nesreče 4.8.2023* | *1.256.701,25* |
| *2431-23-0075 - Sanacija tira Sava-Litija-naravne nesreče 4.8.2023* | *3.112.414,63* |
| *2431-23-0076 - Obnova JŽI po ujmi - naravne nesreče 4.8.2023* | *509.835,02* |
| *2431-23-0078 - Odprava škode na JŽI 2023-naravne nesreče 4.8.2023* | *753.673,84* |

**Preostala finančna sredstva v višini 4.214.585,26 EUR bodo predvidoma realizirana v letu 2024**, in sicer za redno vzdrževanje v višini 609 tisoč EUR in za obnove 3.604 tisoč EUR. Sredstva so zagotovljena v okviru finančnega načrta Direkcije Republike Slovenije za infrastrukturo na postavki 241073 Odprava posledic naravnih nesreč na JŽI – naravne nesreče 4. 8. 2023 .

**Za vzpostavitev varne prevoznosti znaša ocenjena vrednost del 255,222 mio EUR** in vključuje ocenjene stroške izdelave celovite projektne dokumentacije in celovite nadgradnje odsekov prog (Sveti Daniel–Dravograd–d.m. (t. i. koroška proga) ter Bled Jezero–Bohinjska Bistrica (t. i. bohinjska proga)) ter druge parcialne ukrepe, vezane na sanacijo opornih konstrukcij (pilotna stena na progi   
Ljubljana–Jesenice). Sanacija na odsekih bohinjske in koroške proge bo sofinancirana tudi s sredstvi iz Načrta za okrevanje in odpornost (v nadaljnjem besedilu: NOO). Svet EU je oktobra 2023 odobril posodobljen Načrt za okrevanje in odpornost za Slovenijo, ki povečuje sredstva za investicije za povečanje zmogljivosti železniške infrastrukture.



Vlaganje v regionalno železniško infrastrukturo je, še posebno zaradi vse pogostejših izrednih vremenskih razmer, ključnega pomena. Tako z vidika povečane odpornosti na ekstremne vremenske razmere oziroma pripravljenost na izzive, ki jih prinašajo podnebne spremembe, kot tudi z vidika zmanjšanega tveganja za izgube in škodo, ki jo lahko povzročijo izredni vremenski dogodki.

Del prog, ki se bodo izvajale v okviru NOO, je bil ob zadnjih poplavah prizadet, saj sta bili obe regionalni železniški progi Jesenice–Sežana na odseku Bled Jezero–Bohinjska Bistrica in Maribor–Prevalje– državna meja na odseku Sveti Daniel–Dravograd–državna meja zaradi hudourniških nanosov na več delih zasuti, prožili so se plazovi, na progi je nanosilo podrto drevje, kamenje in skale, mestoma je spodjedlo že tako dotrajano gramozno gredo, objekti, namenjeni odvodnjavanju pa so bili zamašeni. Z izvedbo nujnih ukrepov in ob prilagojeni voznoredni hitrosti je bila vzpostavljena le osnovna prevoznost in prepustnost. Izboljšave obeh odsekov tako ne bi samo povečale dostopnosti obeh regij po železnici in povečale privlačnost javnega prevoza, temveč bi tudi povečale njegovo odpornost na naslednje morebitne nesreče v teh regijah.

**Za izvedbo del na cestni in železniški infrastrukturi v letih 2024 in naprej bodo sredstva načrtovana oziroma prerazporejena v finančni načrt Direkcije Republike Slovenije za infrastrukturo v skladu s proračunsko prakso.**

Za obdobje po letu 2024 je podana ocenjena višina državnih sredstev, ki jih bo potrebno planirati oziroma zagotoviti v posameznem letu, upoštevajoč realne možnosti izvedbe programa in ustrezno pripravljeno dokumentacijo za izvedbo obnove. Za vsako posamezno leto se pripravi podrobnejši program in finančni načrt (Rebalans programa), v odvisnosti od zagotavljanja prioritet, primernih funkcionalnih in tehničnih rešitev, zagotovitve morebitnih manjkajočih zemljišč ter upoštevanju izvajalskih zmogljivosti.

1. **Nosilci posameznih nalog**

Za izvedbo predmetnega Programa oziroma ukrepov je po Zakonu o cestah in Zakonu o železniškem prometu pristojna Direkcija Republike Slovenije za infrastrukturo, ki je organ v sestavi Ministrstva za infrastrukturo, ki predloži Program v obravnavo Vladi Republike Slovenije.

Nujni ukrepi za izvedbo aktivnosti za normalizacijo stanja na prizadetem območju so ob zagotovitvi potrebnih sredstev še zagotovitev kadrovskih in materialnih pogojev za izvedbo potrebnih aktivnosti.

Prilogi:

* Preglednice lokacij, kjer je evidentirana že izvedena ali načrtovana aktivnost za odpravo posledic škode na cestni infrastrukturi
* Preglednice lokacij, kjer je evidentirana že izvedena ali načrtovana aktivnost za odpravo posledic škode na železniški infrastrukturi